डीग्रोथ
डीग्रोथ (Degrowth) अथवा विकासोत्तर अर्थशास्त्र (post-growth economics) अकादमिक और सामाजिक आंदोलन है। यह मानव और आर्थिक विकास को सकल घरेलू उत्पाद में वृद्धि के रूप में मापन करने की अवधारना के विरुद्ध है। डीग्रोथ सिद्धांत अर्थशास्त्र, आर्थिक मानवविज्ञान, पारिस्थितिक अर्थशास्त्र, पर्यावरण विज्ञान और विकास अध्ययन जैसे कई विषयों के विचारों और शोध पर आधारित है। इस धारणा के अनुसार कुल वस्तुओं और सेवाओं के मौद्रिक मूल्य के शब्दों में आधुनिक पूंजीवाद के विकास का मापन पारिस्थितिक तंत्र में व्यापक क्षति का कारण बनता है और मानव जीवन स्तर में और वृद्धि के लिए यह आवश्यक नहीं है। डीग्रोथ सिद्धांत को अकादमिक स्वीकृति और काफी आलोचना दोनों का सामना करना पड़ा है। डीग्रोथ सिद्धान्त का मुख्य बिन्दु के अनुसार अर्थशास्त्र का अनन्त विस्तार पृथ्वी के भौतिक संसाधनों की सीमितता के विरोधाभाष में है। डीग्रोथ सिद्धान्त के अनुसार आर्थिक वृद्धि का जीडीपी के रूप में मापन की नीति को बंद कर देना चाहिए। इसके स्थान पर नीतियाँ जीवन प्रत्याशा, स्वास्थ्य, शिक्षा, आवास और पारिस्थितिक रूप से टिकाऊ कार्य पारिस्थितिकी तंत्र और मानव कल्याण के संकेतक पर केन्द्रित होनी चाहिए। डीग्रोथ विचारकों के अनुसार इससे मानव जीवन स्तर और पारिस्थितिक संरक्षण में वृद्धि हो सकती है भले ही सकल घरेलू उत्पाद धीमा या घट जाए। डीग्रोथ का विचार पूँजीवादी मुक्त बाज़ार की आलोचना करता है और सार्वजनिक सेवा, देखभाल का कार्य, स्वसंगठन, लोक, संबंधपरक सामान, समुदाय एवं कार्य के बंटवारे के महत्व पर प्रकाश डालता है।